लखनऊ। शिवपाल सिंह यादव आज लखनऊ के संगीत नाट्य अकेडमी में श्री कृष्ण वाहिनी द्वारा आयोजित राज्य प्रतिनिधि सम्मेलन में में शामिल होने पहुंचे, इस दौरान उन्होंने रावण और कंस के जरिये सपा प्रमुख अखिलेश यादव पर हमला बोला. वहीं अपने और मुलायम सिंह यादव के रिश्ते के बारे में भी कई पुरानी बातें सांझा की, समाजवादी पार्टी से छोड़ कर अपना राजनीतिक दल बनाने वाले शिव पाल यादव समाजवादी सेक्युलर मोर्चा के गठन के बाद आज राजधानी लखनऊ में पहली बार किसी कार्यक्रम में शामिल हुए हैं, शिवपाल यादव श्री कृष्ण वाहिनी द्वारा आयोजित कार्यक्रम में शामिल होने लखनऊ के संगीत नाट्य अकेडमी पहुंचे हैं, जहाँ उनका स्वागत मुकुट पहना कर किया गया, कार्यक्रम में कई पूर्व मंत्री और समाजवादी सेकुलर मोर्चा के कार्यकर्ता भारी संख्या में मौजूद रहे।